CELEX: 62009TN0233
Language: lv
Date: 2009-06-12 00:00:00
Title: Lieta T-233/09: Prasība, kas celta 2009. gada 12. jūnijā — Access Info Europe /Padome

29.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 205/40
            
         Prasība, kas celta 2009. gada 12. jūnijā — Access Info Europe/Padome
   (Lieta T-233/09)
   2009/C 205/75
   Tiesvedības valoda — angļu
   
      Lietas dalībnieki
   
   
      Prasītāja: Access Info Europe, Madride (Spānija) (pārstāvji — O. Brouwer un J. Blockx, lawyers)
   
      Atbildētāja: Eiropas Savienības Padome
   
      Prasītāja prasījumi:
   
   
               —
            
            
               atcelt apstrīdēto lēmumu;
            
         
               —
            
            
               piespriest Padomei atlīdzināt tiesāšanās izdevumus atbilstoši Pirmās instances tiesas Reglamenta 87. pantam, tostarp visu personu, kas iestājušās lietā, tiesāšanās izdevumus.
            
         
      Pamati un galvenie argumenti
   
   Prasītāja lūdz atbilstoši Regulai (EK) Nr. 1049/2001 (1), atcelt Padomes lēmumu atteikt pilnu piekļuvi dokumentam Nr. 16338/08, Padomes Ģenerālsekretariāta piezīmei Informācijas darba grupai par priekšlikumu Eiropas Parlamenta un Padomes Regulai par publisku piekļuvi Eiropas Parlamenta, Padomes un Komisijas dokumentiem. Tiek apgalvots, ka Padome ir nodrošinājusi prasītājas piekļuvi vienīgi šī dokumenta rediģētajai redakcijai, no kuras ir izslēgtas daļas, kas ļautu identificēt delegācijas, kuras ir izdarījušas priekšlikumus grozījumiem.
   Prasītāja norāda, ka apstrīdētais lēmums ir jāatceļ šādu iemeslu dēļ:
   Pirmkārt, prasītāja apgalvo, ka
   
               (a)
            
            
               neparādot, kā delegāciju nosaukumu publiskošana varētu nopietni kaitēt iestādes lēmumu pieņemšanas procedūrai,
            
         
               (b)
            
            
               nepamatojot ne risku, ka delegācijas pārtrauks izteikt savu viedokli rakstveidā, ne arī kā tas nopietni kaitētu iestādes lēmumu pieņemšanas procedūrai; un
            
         
               (c)
            
            
               neņemot vērā sabiedrības prioritārās intereses, lai tiktu publiskotas valstu delegāciju identitātes,
            
         Padome ir pārkāpusi Regulas (EK) Nr. 1049/2001 4. panta 3. punkta pirmo daļu.
   Otrkārt, prasītāja apgalvo, ka Padome neesot izpildījusi pienākumu norādīt pamatojumu, kas ir prasīts EKL 253. pantā un Regulas (EK) Nr. 1049/2001 7. panta 1. punktā un 8. panta 1. punktā.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.).